Diari Oficial de la Generalitat Valenciana


Sumari del DOGV 6514, del 05-05-2011 (2011/4659)

Notificació de la sentència dictada en el judici verbal número 430/2009.
------------------------------------------------------------------------

### Dades del document

Número de DOGV
:   6514

Data del DOGV
:   05-05-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/4659


Organisme emissor
:   Jutjat d'Instrucció Número 1 de Dénia

Tipus de document
:   Edicte

Notificació de la sentència dictada en el judici verbal número 430/2009. [2011/4659]  
Judici verbal 000430/2009  
De: Rafael Muñiz Álvarez.  
Procurador: José Vicente Bonet Camps.  
Contra: Julio Juiz Domínguez.  
Procurador/a: -   
En aquest procediment seguit a instàncies de Rafael Muñiz Álvarez contra Julio Juiz Domínguez s'ha dictat la sentència que, literalment, és com segueix:   
«Dispositiva  
Estime la demanda formulada per Rafael Muñiz Álvarez, representat pel procurador dels tribunals el senyor Bonet, contra hereus de Julio Juiz Domínguez, i dispose:  
1. Declare que pertoca la reclamació de filiació exercitada i que Rafael Muñiz Álvarez, nascut el dia 14 d'octubre de 1976, és fill no matrimonial de Julio Juiz Domínguez i Pilar Álvarez Algarra amb tots els drets que li són inherents.  
2. Ordene la modificació de la inscripció de naixement efectuada al Registre Civil de Dénia, en la secció 1a, tom 82, pàgina 73, fent constar la condició de Rafael Muñiz Álvarez de fill no matrimonial de Julio Juiz Domínguez i Pilar Álvarez Algarra, i li impose de primer cognom el del pare, Juiz, i de segon el de la mare, Álvarez; per la qual cosa d'ara en avant i després del consegüent canvi de cognoms es dirà Rafael Juiz Álvarez.  
No es fa condemna expressa a costes a cap de les parts.  
Mode d'impugnació: mitjançant un recurs d'apel·lació davant de l'Audiència Provincial d'Alacant (article 455 LECn).   
El recurs s'ha de preparar mitjançant un escrit que cal presentar en aquest Jutjat dins del termini de cinc dies hàbils comptador des de l'endemà de la notificació, que es limite a esmentar la resolució objecte d'apel·lació i on es manifeste la voluntat de recórrer-hi, amb la indicació dels pronunciaments que s'impugnen (article 457.2 LECn).   
Així mateix, es fa saber a les parts que per a interposar el recurs han de consignar, en el compte de dipòsits i consignacions obert a nom d'aquest Jutjat a l'entitat Banesto de la localitat de Dénia, un dipòsit de 50,00 euros en efectiu metàl·lic, i es fa constar en el resguard d'ingrés el compte d'aquest Jutjat: 0153, tipus de procediment, i número/any de procediment a què es refereix el recurs; s'hi adjuntarà el resguard d'ingrés d'aquesta suma en el compte indicat. L'admissió del recurs ho requerirà, en el moment d'interposar-lo, si es tracta de resolucions d'interlocutòries, si es presenta un recurs de queixa, si es presenta la demanda de rescissió de sentència ferma en la rebel·lia i revisió, o si s'anuncia o prepara en la resta de casos.   
  
No s'admetrà a tràmit cap recurs que no tinga el dipòsit constituït.   
  
Si la persona que recorre ha causat un defecte, omissió o error en la constitució del dipòsit, es concedirà a la part el termini de dos dies per a l'esmena del defecte, amb l'aportació si pertoca de documentació acreditativa. (Resguard d'ingrés en el cdc d'aquest Jutjat obert al Banesto).  
  
Si no ho efectua, es dictarà una interlocutòria que pose fi al tràmit del recurs, o que no admeta la demanda, si pertoca, i quedarà ferma la resolució impugnada.  
Si s'estima totalment o parcialment el recurs, o la revisió o la rescissió de sentència, en la mateixa resolució es disposarà la devolució de la totalitat del dipòsit.  
Si no s'admet el recurs o la demanda, si pertoca, o si es confirma la resolució objecte de recurs, el recurrent o demandant, si pertoca, perdrà el dipòsit, al qual se li donarà la destinació legal.   
Aquesta és la sentència, que pronuncie, mane i firme».   
I atés que el demandat esmentat, Julio Juiz Domínguez, es troba en parador desconegut, s'expedeix aquest edicte a fi que valga de notificació de forma deguda.  
  
Dénia, 30 de març de 2011.- La secretària judicial: M.ª Gracia Botella Espasa.